גאורג השני, רוזן הסן-דרמשטאדט

גאורג השני, רוזן הסן-דרמשטאדט (; 17 במרץ 1605 – 11 ביוני 1661), היה  רוזן הסן-דרמשטאדט בין השנים 1626–1661.

ביוגרפיה
גאורג נולד ב-17 במרץ 1605 בדרמשטאדט שהשתייכה לרוזנות הסן-דרמשטאדט, ללודוויג החמישי, רוזן הסן-דרמשטאדט, ולמגדלנה מברנדנבורג, בתם של יוהאן גאורג, הנסיך הבוחר מברנדנבורג ואליזבת מאנהלט-צרבסט. בצעירותו טייל גאורג במסגרת הטיול הגדול ברחבי אירופה, יחד עם הרוזן יוהאן קזימיר פון ארבאך, וקשר קשרים דיפלומטיים בהרבה מדינות מטעם אביו.

בשנת 1626 מת אביו לודוויג החמישי, רוזן הסן-דרמשטאדט, וגאורג עלה לשלטון במקומו. במהלך מלחמת שלושים השנים צידד גאורג בפרדיננד השני, קיסר האימפריה הרומית הקדושה ובבית הבסבורג, ואף לחם נגד רוזנות הסן-קאסל שצידדה בנסיכים הפרוטסטנטים. לאחר מותו של וילהלם החמישי, רוזן הסן-קאסל בשנת 1637, ניסה גאורג להשתלט על רוזנות הסן-קאסל, אולם אלמנתו של וילהלם - אמליה אליזבת מהנאו-מינצברג בסיוע צרפתי ושוודי הצליחה לכבוש מחדש את הרוזנות, ואף השתלטה מחדש על שטחים שהשתייכו בעבר לרוזנות. לאחר המלחמה נטש גאורג את בריתו עם ממלכת הבסבורג, והצטרף לליגת נסיכי הריין הפרוטסטנטית.

ב-11 ביוני 1661 מת גאורג, ובנו לודוויג השישי, רוזן הסן-דרמשטאדט עלה לשלטון במקומו.

משפחתו
ב-1 באפריל 1627 התחתן גאורג עם סופיה אלאונורה מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה, ממנה נולדו לו 15 ילדים:
 לודוויג השישי, רוזן הסן-דרמשטאדט (1630–1678)
 מגדלנה זיבילה (1631–1651)
 גאורג השלישי, רוזן הסן-איטר (1632–1676)
 סופיה אלאונורה מהסן-דרמשטאדט (1634–1663), התחתנה עם וילהלם כריסטוף, רוזן הסן-הומבורג
 אליזבת אמליה, רוזנת הסן-דרמשטדט (1635–1709), התחתנה עם פיליפ וילהלם, הנסיך הבוחר מפפאלץ
 לואיזה כריסטינה (1636–1697)
 אנה אמליה (1637)
 אנה סופיה השנייה, נסיכת המנזר של קוידלינבורג (1638–1683)
 אמליה יוליאנה (1639)
 בת מתה (1640)
 הנריקה דורותיאה (1641–1672)
 יוהאן (1642–1643)
 אוגוסטה פיליפינה (1643–1672)
 אגנס (1645)
 מריה הדוויג מהסן-דרמשטאדט (1647–1680), התחתנה עם ברנהרד הראשון, דוכס סקסוניה-מיינינגן

 אילן יוחסין 

קישורים חיצוניים



 גאורג השני, רוזן הסן-דרמשטאדט  בית הסן  נולד:17 במרץ 1605 מת:11 ביוני 1661 לודוויג החמישי רוזנות הסן-דרמשטאדט  1626–1661 לודוויג השישי

קטגוריה:רוזנים גרמנים
קטגוריה:בית הסן
קטגוריה:רוזנות הסן-דרמשטאדט
קטגוריה:ילידי 1605
קטגוריה:נפטרים ב-1661